钦定古今图书集成/明伦汇编/闺媛典/第007卷 > 《六忆诗四首》前人
## 钦定古今图书集成/明伦汇编/闺媛典/第007卷 > 《六忆诗四首》前人

《忆来时》，灼灼上阶墀。勤勤叙别离，慊慊道相思。相看
常不足，相见乃忘饥。

《忆坐时》，点点罗帐前。或歌四五曲，或弄两三弦。笑时
应无比，嗔时更可怜。

《忆食时》，临盘动容色。欲坐复羞坐，欲食复羞食。含哺
如不饥，擎瓯似无力。

《忆眠时》，人“眠彊未眠。解罗不待劝，就枕更须牵。复恐
傍人见，娇羞在烛前。”